смешни разкази за Инструктори
Момче взема изпита пред кат за шофьорска книжка. Катаджията го поздравява и го изпраща по живо по здраво. Преди да си тръгне, момчето отишло да благодари на инструктора.
- Благодаря ви за това, че ме научихте да шофирам.
- Това е моята работа момче! Ти се справи чудесно, но нали знаеш, че от днес нататък няма да съм с теб - ще караш сам, затова трябва да ти дам няколко съвета. Първо - когато караш се пази от пияните шофьори - видиш ли, че някоя кола пред теб или зад теб не държи пътя, отбий в дясно изчакай я да мине, да се отдалечи и тогава тръгни. Пияните шофьори са най-опасни. На второ място са таксиджиите-навират се, нахални са и газят без да питат. После се пази от мотористите - те пък карат с 200 в града и си мислят, че господ им е навигатор.
Нали запомни момчето ми? - пияните, таксиджиите и мотористите - от тях се пази.
- Господин инструктор, нищо не казахте за жените - шофьори.
- О-о-о, извинявай - от тях най-много трябва да се пазиш. Жената шофьор е като пиян таксиджия на мотор.